laion/Wikipedia-Exotic huggingface dataset:
קלייר הולט

קלייר ריינון הולט (באנגלית: Claire Rhiannon Holt; נולדה ב-11 ביוני 1988) היא שחקנית אוסטרלית. ידועה בעיקר בתפקידה בסדרת הטלוויזיה האוסטרלית "H2O", ובשל תפקידה כרבקה מייקלסון בסדרה "יומני הערפד" של רשת The CW ובסדרת הספין אוף שלה "המקוריים". הולט נולדה בבריזבן קווינסלנד שבאוסטרליה. אביה, ג'ון הולט הוא אוסטרלי ואילו אימה, אן היא ילידת הממלכה המאוחדת. יש לה שתי אחיות; רייצ'ל (ילידת 1987) ומדליין (ילידת 1992) וגם אח, דייוויד (יליד 1989). בשנת 2006 סיימה את לימודיה בתיכון סטיואטהולם, לאחר שעסקה בכמה פעילויות ספורטיביות: שחיה, כדורעף, כדור-מים וטקוואנדו, בו יש לה חגורה שחורה. בצעירותה הייתה הולט חברה במקהלת בית הספר. בשנת 2006 קיבלה הולט את תפקידה הראשון כאמה גילברט בסדרת הטלוויזיה האוסטרלית לנוער "H2O". התוכנית זכתה בפרס לוגי וב-Nickelodeon Australia Kids' Choice Award. בעוד הסדרה חודשה לעונה שלישית, הולט עזבה את הסדרה לאחר העונה השנייה בשל חתימתה על הצטרפות לצילומי סרט המשך לסרט האימה "השליחים" מ-2007, בשם "השליחים 2: הדחליל". הצילומים נערכו בסופיה במהלך 2008. הסרט יצא ב-2009 ישירות ל-DVD. בשנת 2011 שיחקה בסדרת הטלוויזיה "שקרניות קטנות" בתפקיד סמרה, בשנת 2011 שיחקה ב"ילדות רעות 2" בתור אחת מה"פלסטיות" בחבורה. באוגוסט 2011, אושר שהולט תשחק בסדרת הנוער המוצלחת "יומני הערפד" בתפקיד ראשי כרבקה מייקלסון אחותו של קלאוס ובהמשך העונה השתתפה פיבי טונקין אשר שיחקו ביחד בסדרה H2O. ב-13 בינואר 2013 אישרה רשת The CW שהולט תשחק בסדרת הבת של יומני הערפד, "המקוריים". בסדרה תמשיך הולט לשחק את רבקה מייקלסון. ב-2014 השתתפה בקליפ לשיר "We Are Done" של להקת הפופ-רוק The Madden Brothers. בשנת 2015 לוהקה לסדרת הפשע התקופתית "אקווריוס" ברשת NBC, בדמותה שלצ'רמיין טולי. בסדרה עלתה לשידור ב-28 במאי 2015, ועונתה השנייה עלתה ב-16 ביוני 2016 כאשר הולט מככבת גם בה. בשנת 2017 כיכבה לצדה של מנדי מור בסרט האימה ההישרדותי "47 מטר". באותה שנה השתתפה בקליפ לשיר "Small Town Boy" של זמר הקאנטרי דסטין לינץ'. בשנת 2019 שיחקה בדרמת הפשע "הפרדה אלימה" בתור אבי קפמבל, לצדם של ברנטון ת'ווייטס ואלישה דבנם קארי. בנוסף לתפקידים בסדרות טלוויזיה ובסרטי קולנוע, הולט השתתפה במספר פרסומות. אתר BuddyTV דירג את הולט במקום ה-55 ברשימת נשות הטלוויזיה הסקסיות ביותר. ביולי 2015 התארסה הולט לבן זוגה בשנים האחרונות, מפיק הטלוויזיה מתיו קפלן. השניים נישאו באפריל 2016. ב-27 באפריל 2017, קפלן הגיש בקשת גירושין מהולט בטענה שישנם "הבדלים בלתי ניתנים להחלמה", וביקש ממנה גם לשנות את שמה מקפלן בחזרה להולט. ב-3 בדצמבר 2017 הודיעה הולט על אירוסיה לאיל הנדל"ן אנדרו ג'ובלון. ב-5 במרץ 2018, הולט חשפה בחשבון האינסטגרם שהיא עברה הפלה. הולט וג'ובלון נישאו ב-18 באוגוסט 2018. ב-11 באוקטובר 2018 הודיעה הולט כי היא בהריון ומצפה לבן זכר. ב-28 במרץ 2019 ילדה הולט את בנה, ג'יימס הולט ג'ובלון. ב-3 באפריל 2020, הולט הודיעה באינסטגרם שהיא בהריון שני, והיא מצפה לבת. ב-12 בספטמבר 2020, הולט ילדה את בתה. ב-20 במאי 2023 חשפה הולט בחשבון האינסטגרם שלה שהיא מצפה לבן. ב-10 בנובמבר 2023 ילדה הולט את בנה השלישי. בנובמבר 2019 קיבלה אזרחות אמריקאית. מדיה וקבצים בנושא קלייר הולט בוויקישיתוף קלייר הולט, ברשת החברתית פייסבוק קלייר הולט, ברשת החברתית אקס (טוויטר) קלייר הולט, ברשת החברתית אינסטגרם קלייר הולט, במסד הנתונים הקולנועיים IMDb (באנגלית) קלייר הולט, באתר AllMovie (באנגלית) קלייר הולט, באתר Rotten Tomatoes (באנגלית) קלייר הולט, במסד הנתונים הקולנועיים KinoPoisk (ברוסית) H2O - Just Add Water: cast, אתר הטלוויזיה האוסטרלית
מרטין מונטויה

מרטין מונטויה אי טוראלבו (בקטלאנית: Martín Montoya i Torralbo; נולד ב-14 באפריל 1991 בגאבה, קטלוניה) הוא כדורגלן ספרדי קטלאני המשחק בעמדת המגן הימני באריס סלוניקי. מונטויה החל לשחק כדורגל בקבוצת הכדורגל המקומית, גאבה. בשנת 1999, בגיל 8, הצטרף למחלקת הנוער של ברצלונה, ה"לה מאסיה". הוא התקדם בקבוצות הנוער השונות של ברצלונה, עד שלבסוף הגיע לברצלונה אתלטיק בשנת 2009. בעונת 2009/2010 שיחק מונטויה 22 משחקים בברצלונה ב', תחת המאמן לואיס אנריקה, וסייע לקבוצה לחזור לליגה הספרדית השנייה לאחר 11 שנות היעדרות. את הופעת הבכורה שלו בקבוצה הבוגרת של ברצלונה ערך מונטויה בתאריך 26 בפברואר 2011, כאשר נכנס כמחליף בדקה ה-85 במקום אדריאנו קוריירה, בניצחון 0–3 של קבוצתו על מיורקה. ב-30 באפריל, נפצע מונטויה בהפסד הליגה 2-1 לריאל סוסיאדד לקראת סוף המשחק. מונטויה שבר את עצם הבריח והושבת עד לסוף העונה. את רוב עונת 2011/2012 בילה מונטויה עם קבוצת המילואים, אף על פי שהתאמן ושיחק מדי פעם עם קבוצת הבוגרים. ב-12 בינואר 2012 פתח לראשונה בהרכב הקבוצה הבוגרת, במסגרת גביע המלך הספרדי, במשחק חוץ נגד אוסאסונה, בו ניצחה ברצלונה 1–2. בשל פציעה של דני אלבס, שיחק מונטויה 90 דקות בגמר גביע המלך הספרדי נגד אתלטיק בילבאו, שנערך בתאריך 25 במאי 2012, באצטדיון ויסנטה קלדרון, במדריד. ברצלונה ניצחה 0–3 במשחק זה וזכתה בגביע. את שערו הראשון בקריירה המקצועית, הבקיע מונטויה בדקה ה-16, בתאריך 1 ביוני 2013, במחזור ה-38 של הלה ליגה, נגד מאלגה. ב-9 באוגוסט 2018 חתם מונטויה בברייטון אנד הוב אלביון מהפרמייר ליג. ב-25 באוגוסט 2020 חזר מונטויה לריאל בטיס וחתם לארבע שנים. ב-8 באוגוסט 2023 חתם לשנתיים באריס סלוניקי. בשנת 2011 זומן מונטויה לנבחרת ספרד עד גיל 21, לקראת אליפות אירופה עד גיל 21 לשנת 2011 שנערכה בדנמרק. מונטויה היה שחקן הרכב ופתח בכל המשחקים. ספרד זכתה בטורניר לאחר ניצחון 0–2 על שווייץ בגמר. ב-25 באוגוסט 2011, זומן לראשונה מונטויה לסגל הנבחרת הבוגרת, על ידי מאמן הנבחרת ויסנטה דל בוסקה, לקראת צמד משחקי הידידות נגד צ'ילה ונגד ליכטנשטיין, אך לא שותף באף משחק. בשנת 2013 זומן מונטויה שוב, לנבחרת ספרד עד גיל 21, לקראת אליפות אירופה עד גיל 21 לשנת 2013 שנערכה בישראל. שוב, מונטויה היה שחקן הרכב ופתח בכל המשחקים. ספרד שוב זכתה בטורניר לאחר ניצחון 2–4 על איטליה בגמר, שנערך באצטדיון טדי שבירושלים. מונטויה הוא גם שחקנה של קטלוניה והוא החל לשחק במדיה ב-2011. הופעת הבכורה שלו במדי נבחרת קטלוניה הייתה בתאריך ה-30 בדצמבר 2011, נגד תוניסיה, באצטדיון האולימפי ליואיס קומפאניס. המשחק נגמר בתיקו 0-0. הופעה נוספת של מונטויה בקטלוניה הייתה בתאריך ה-2 בינואר 2013, נגד ניגריה, באצטדיון קורנליה-לה פראט. המשחק נגמר בתיקו 1-1. אליפות הליגה (3): 2010/2011, 2012/2013, 2014/2015 גביע המלך הספרדי (2): 2011/2012, 2014/2015 הסופר קאפ הספרדי (1): 2013 ליגת האלופות (1): 2014/2015 גביע המלך: 2021/2022 אליפות אירופה עד גיל 21 - 2011, 2013 מדיה וקבצים בנושא מרטין מונטויה בוויקישיתוף מרטין מונטויה, ברשת החברתית אקס (טוויטר) מרטין מונטויה, באתר Transfermarkt מרטין מונטויה, באתר Soccerway מרטין מונטויה, באתר BDFutbol מרטין מונטויה, באתר WorldFootball.net מרטין מונטויה, באתר FootballDatabase.eu פרופיל השחקן באתר הרשמי של ברצלונה פרופיל השחקן באתר ONE העברות בעולם - 26.8: צ'לסי השלימה את רכישת בן צ'ילוול, באתר וואלה, 26 באוגוסט 2020 ספרד אלופת אירופה עם 2:4 על איטליה בטדי מערכת אתר ONE
חומצה מתאקרילית

חומצה מתאקרילית (Methacrylic acid, MAA) היא חומצה אורגנית. זהו נוזל צמיג שקוף בעל ריח לא נעים, מסיס במים חמים ובממסים אורגנים. חומצה מתאקרילית מיוצרת בכמות גדולה (3 מיליון טון בשנה) כחומר מוצא לאסטר מתיל מתאקרילט ולפולימר פולי-מתיל מתאקרילט. באופן טבעי נמצאת החומצה בכמות מועטה בשמן קמומיל. חומצה אקרילית מדיה וקבצים בנושא חומצה מתאקרילית בוויקישיתוף ערך זה הוא קצרמר בנושא כימיה. אתם מוזמנים לתרום לוויקיפדיה ולהרחיב אותו.
פוסידון (סרט)

פוסידון (באנגלית: Poseidon) הוא סרט הרפתקאות/אסונות אמריקאי מ-2006 בבימויו של וולפגנג פטרסן. הסרט מבוסס על הספר בעל השם הזהה פוסידון שנכתב על ידי פול גאליקו. סרט זה הוא עיבוד קולנועי שני על ספינת הפוסידון, לאחר צאת הסרט הרפתקה בפוסידון משנת 1972. פוסידון, ספינת שעשועים בה חוגגים את כניסת השנה החדשה, עושה דרכה לעבר ניו יורק. הנוסעים המרכזיים: ג'ניפר וכריסטיאן - זוג שמתארס אך חושש לספר לאביה של ג'ניפר, רוברט רמזי (קורט ראסל), ראש עיריית ניו יורק לשעבר. נוסעת סמויה בשם אלנה שהתגנבה לשיט בעזרת החבר שלה, ולנטיין, העובד במטבח. נוסעים נוספים - ריצ'רד נלסון, ארכיטקט מיואש שנעזב על ידי אהובו; דילן, מהמר הבית של הקזינו; מגי וקונור, אם ובן. גל עצום, בגובה כ-45 מטר מאיים על הספינה ברגע כניסת השנה החדשה. נלסון מנסה להתאבד, אבל חוזר בו כשמגלה את הגל ויורד לבטן האוניה. הצוות מנסה להפנות את החרטום לגל אבל נכשל, והספינה מתהפכת. עשרות נוסעים נהרגים בהתהפכות ובנפילה למים. צוות ההגאים מת במקום, וצוות המטבח מת מהתפוצצויות גז. באולם הנשפים ההפוך, רב החובל מייקל ברדפורד קורא לכולם להישאר רגועים ואומר שאות מצוקה נשלח. דילן מסרב להישאר ומתחיל לעזוב כשמגי וקונור הולכים אחריו. רוברט רמזי, נואש למצוא את בתו שנתקעה באולם הריקודים התחתון (שעכשיו מעליהם), מצטרף למרות מחאות רב החובל. נלסון, הארכיטקט, מודיע להם שהחלונות לא יחזיקו מעמד בלחץ, מה שמחזק את דעת החבורה לעזוב. ולנטיין לוקח אותם לעבר מעלית השירות ליד חדר האוכל, אולם הוא נופל למותו. החבורה עולה לאולם הריקודים, שם הם מוצאים את אלנה, ג'ני ונוסע בשם לארי שהצילו את כריסטיאן מחפצים שנפלו עליו. הם מגיעים למדרגות ומטפסים על כבל ברזל לצד השני, אולם בזמן שלארי השיכור מנסה לעבור, מנוע נופל על הכבל והורג אותו במקום. דילן קופץ לשלולית שבתחתית המדרגות עם צינור והופך אותו למין אומגה בשביל ג'ני ורוברט. בינתיים, אחד המנועים מבחוץ מתפוצץ ומשקע את הספינה עוד יותר. כפי שנלסון חזה, חלונות אולם הנשפים מתחילים להיסדק. רב החובל ברדפורד מבין שהוא טעה ומתחבק בדמעות עם זמרת האונייה גלוריה. החלונות נשברים וכל מי שנשאר באולם טובע במקום. החבורה מטפסת אנכית דרך פיר אבל מגלה שהפתח מוברג. קונור, עם ידיו הקטנות, מצליח להבריג החוצה שנים מהברגים עם צלב של אלנה, והם מצליחים לצאת רגע לפני שהפיר מוצף. הם מגיעים לתא לחץ שהשסתום שלו יכול להיפתח רק בלחץ אדיר. בלית ברירה הם מציפים את המיכל וברגע האחרון, לפני שנגמר להם האוויר, השסתום נפתח והם עוברים לתא הבא. בזמן הצלילה השמלה של אלנה נתפסת בחוטי ברזל והיא טובעת למוות, אחרי שהיא מקבלת מכה בראש. החבורה מגיעה למבוי סתום, אולם פיצוץ נוסף, מרים מעט את האונייה מעל המים והחבורה מצליחה להגיע לחדר המדחסים, שפועלים במלוא הכח פנימה. קונור נתפס בתוך כלוב, אבל דילן מצליח למוצא פתח ולהוציא אותו לפני שהוא טובע. חדר הבקרה של המדחסים נמצא עמוק מתחת לפני המים. רמזי צולל לתוך חדר הבקרה כדי לעצור את המדחסים, אבל הידית שבורה. רגע לפני שהוא טובע למוות, רמזי מצליח להפוך את תנועת האוורור כלפי חוץ. דילן זורק מיכל גז לעבר המדחס הקרוב ועוצר אותו. החבורה קופצת מבעד לפתח למים ושוחה לסירת ההצלה שצפה מחוץ לספינה, בדיוק בזמן לצפות באונייה מתהפכת בחזרה ושוקעת. הרפתקה בפוסידון מדיה וקבצים בנושא פוסידון בוויקישיתוף אתר האינטרנט הרשמי של פוסידון "פוסידון", במסד הנתונים הקולנועיים IMDb (באנגלית) "פוסידון", באתר נטפליקס "פוסידון", באתר AllMovie (באנגלית) "פוסידון", באתר Rotten Tomatoes (באנגלית) "פוסידון", באתר Box Office Mojo (באנגלית) "פוסידון", באתר Metacritic (באנגלית) "פוסידון", במסד הנתונים הקולנועיים KinoPoisk (ברוסית)
הייפרלופ

הייפרלופ (באנגלית: Hyperloop) היא מערכת הסעת המונים על קולית שהציע היזם אילון מאסק ומבוססת על הרעיון התאורטי של רכבת רִיק שראשיתה בניסיונות הוויקטוריאניים לשנע נוסעים באמצעות שפופרת אוויר באמצע המאה ה-19. תוכנית המיזם נחשפה במסמך בן 57 עמודים ב-12 באוגוסט 2013. על פי התוכנית, קרון שיכול להכיל 28 נוסעים ינוע בצינור שבו לחץ אוויר נמוך. המנוע ישאב אוויר מחלקו הקדמי של הקרון וישחרר אותו דחוס, דרך חלקו התחתון. כך לקרון לא יהיה חיכוך עם דפנות הצינור ומעט מאוד חיכוך-צמיגות עם האוויר. זניחות החיכוך אמורה, לפי מאסק, לאפשר נסיעה מהירה של הקרון בלי בזבוז אנרגיה. בדומה לרכבת, הוא לא ידרוש נהיגה בעזרת הגה, והנסיעה בצינור ייעודי תהיה חלקה ונטולת הפרעות. על פי התכנון הראשוני, הייפרלופ יאפשר לעבור מרחק של 570 ק"מ בין לוס אנג'לס לבין סן פרנסיסקו ב-35 דקות (במהירות ממוצעת של 962 קמ"ש, ומהירות מרבית של 1,220 קמ"ש). המסלול המוצע יוצא מצפון עמק סן פרננדו לאזור עמק קאסטרו, במקביל לכביש בין-מדינתי 5 במשך רוב אורכו. ההצעה הראשונית מעריכה עלות של 6 מיליארד דולר לגרסת נוסעים בלבד, ואילו גרסה המאפשרת הובלה של נוסעים ומכוניות תעלה 7.5 מיליארד דולרים. מאסק תיאר את הרעיון באופן ציורי כשילוב בין "מטוס קונקורד, רובה אלקטרומגנטי ושולחן הוקי אוויר". ב-20 ביולי 2017 הודיע מאסק על הסכמה עקרונית למנהרת הייפרלופ טרנסאטלנטית. SkyTran המטרו של שווייץ מדיה וקבצים בנושא הייפרלופ בוויקישיתוף Hyperloop Alpha (עמ' 57), המסמך המלא באתר חברת SpaceX‏, ‏12 באוגוסט 2013 (ארכיון) 700-mph hyperloop transportation plan unveiled, כתבת וידאו על הייפרלופ ברשת CNN (ערוץ CNN ביוטיוב), ‏12 באוגוסט 2013 (באנגלית) בן קמינסקי, האם זה כלי התחבורה שיסיע אותנו מתל אביב לניו יורק ב-3 וחצי שעות?, באתר חורים ברשת, 17 בספטמבר 2013 סוכנויות הידיעות, מירוץ ההייפרלופ מתחמם: מי תגיע ראשונה לפיתוח קפסולת הנסיעה במהירות הקול?, באתר TheMarker‏, 10 במאי 2016 נדן פלדמן, ההייפרלופ אוטוטו כאן: הכירו את מערכת התחבורה המהפכנית שתעבור גם בתל אביב, באתר TheMarker‏, 11 ביוני 2016 אלירן רובין, מתל אביב לאילת ב-20 דקות: "קפסולת הנוסעים שלנו אינה פנטזיה", באתר TheMarker‏, 13 באפריל 2017 מאיה פולק, ‏מתל-אביב לירושלים ב-3 דקות: המיזם שישנה את כללי התחבורה, בעיתון מקור ראשון, 27 באפריל 2018 בלומברג, סוכנויות הידיעות, הסעת המונים במהירות הקול: צפו בקפסולת הנוסעים הראשונה של הייפרלופ, באתר TheMarker‏, 3 באוקטובר 2018 מחכים להייפרלופ: מתי כבר תגיע הרכבת שתסיע אותנו באלף קמ"ש, באתר כלכליסט, 6 באוקטובר 2018 הניו יורק טיימס, לטוס ב-1,000 קמ"ש, 10 מטר מעל האדמה, באתר הארץ, 27 בפברואר 2019 אסף גלעד, ‏רכבת מאילת לתל אביב ב-20 דקות? אילון מאסק עשוי להציל את החלום, באתר גלובס, 16 באוקטובר 2022 מהו ההייפרלופ ומה המהפכה שהוא מבטיח?, באתר אנציקלופדיה אאוריקה דה מרקר, הטכנולוגיה שתשגר אתכם מלוס אנג'לס לסן פרנסיסקו בחצי שעה, באתר TheMarker‏, 13 באוגוסט 2013 אבישי בסה, ‏6 דקות מחיפה לתל אביב: פרויקט Hyperloop נחשף, באתר ‏מאקו‏, 13 באוגוסט 2013 שחר סמוחה, ‏עולם המדע נסער: המיזם שישנה מה שידענו על תחבורה, באתר גלובס, 25 ביולי 2013 Gannes, Liz (30 במאי 2013). "Tesla CEO and SpaceX Founder Elon Musk: The Full D11 Interview (Video)". All Things Digital. נבדק ב-22 באוגוסט 2013. {{cite news}}: (עזרה)
נמל התעופה הבין-לאומי ניוארק ליברטי

נמל התעופה הבין-לאומי ניוארק ליברטי (באנגלית: Newark Liberty International Airport) הוא נמל תעופה השוכן בשטח המוניציפלי של הערים ניוארק ואליזבת במדינת ניו ג'רזי שבארצות הברית. שדה התעופה בבעלות עיריית ניוארק, ומופעל על ידי רשות הנמלים של ניו יורק וניו ג'רזי. ממוקם כ-24 קילומטרים דרומית-מערבית למנהטן. הנמל שנוסד ב-1 באוקטובר 1928, הוא נמל התעופה המסחרי הראשון שנבנה בארצות הברית. נכון לשנת 2012 נמל התעופה ממוקם במקום ה-38 ברשימת שדות התעופה הגדולים בעולם, ו-14 ברשימת שדות התעופה הגדולים בארצות הברית, בשנת 2010 עברו בנמל 33,107,041 נוסעים ב-403,880 תנועות מטוסים. ניוארק ליברטי משמש כבסיס השלישי בגודלו של חברת התעופה יונייטד איירליינס. כמו כן, משמש הנמל כבסיס לחברות המטענים פדקס אקספרס וקאליטה אייר (אנ'). יחד עם JFK ולה גוארדיה, מדורגת מערכת שדות התעופה של ניו יורק במקום השני בעולם אחרי לונדון. אל על מפעילה 11 טיסות שבועיות בין תל אביב לניוארק במשך כל השנה, ויונייטד איירליינס מפעילה 14 טיסות שבועיות בקו זה. טרמינל A- בעל 29 שערים, משמש אך ורק לטיסות פנימיות וטיסות מקנדה. טרמינל B- בעל 24 שערים, כל החברות הזרות טסות מטרמינל זה. טרמינל C- בעל 68 שערים, משמש לטיסות בינלאומיות של חברת יונייטד איירליינס. אתר האינטרנט הרשמי של נמל התעופה הבין-לאומי ניוארק ליברטי (באנגלית) מדיה וקבצים בנושא נמל התעופה הבינלאומי ניוארק ליברטי באתר Airliners.net https://www.panynj.gov/airports/pdf/stats/EWR_DEC_2016.pdf כל טון שוה 907.18474 ק"ג כל טון שוה 907.18474 ק"ג ערך זה הוא קצרמר בנושא שדות תעופה ובנושא ארצות הברית. אתם מוזמנים לתרום לוויקיפדיה ולהרחיב אותו.
שערות שולמית מצויות

שַׂעֲרוֹת שׁוּלַמִית מְצוּיוֹת (שם מדעי: Adiantum capillus-veneris) הוא שרך רב-שנתי ממשפחת האברתיים. השרך נפוץ בישראל במקומות לחים ומוצלים, במעיינות ניקבה, במצוקים, במערות ובסדקי סלעים. לצמח קנה-שורש זוחל, מכוסה קשקשים, וממנו יוצאים עלים מנוצים ומחולקים שלוש פעמים. ציר העלה חום-שחור, ועליו יושבים עלעלים דמויי מניפה. המנבגים יושבים בצברים בצד התחתון, קרוב לקצות העלעלים. בישראל מכנים אותו שערות שולמית על שמה של הדמות הראשית במגילת שיר השירים, השולמית. צמחים מוגנים בישראל מדיה וקבצים בנושא שערות שולמית מצויות בוויקישיתוף שערות שולמית מצויות, באתר ITIS (באנגלית) שערות שולמית מצויות, באתר NCBI (באנגלית) שערות שולמית מצויות, בבסיס הנתונים ARKive (באנגלית) שערות שולמית מצויות, באתר האנציקלופדיה של החיים (באנגלית) שערות שולמית מצויות, באתר צמח השדה שערות שולמית מצויות, באתר Tropicos (באנגלית) שערות שולמית מצויות, באתר GBIF (באנגלית) שערות שולמית מצויות, באתר The Plant List (באנגלית) שערות שולמית מצויות, באתר IPNI (באנגלית) שערות שולמית מצויות, באתר למטייל שערות שולמית מצויות באתר הרשימה האדומה של IUCN ערך זה הוא קצרמר בנושא בוטניקה. אתם מוזמנים לתרום לוויקיפדיה ולהרחיב אותו.
גריף ריס

גריפיד' מרדיד' בואן ריס (באנגלית: Gruffydd Maredudd Bowen Rhys; נולד ב-18 ביולי 1970) הוא מוזיקאי וולשי הידוע בעיקר כסולן להקת הסופר פרי אנימלס. 2005: Yr Atal Genhedlaeth 2007: Candylion 2011: Hotel Shampoo 2014: American Interior מדיה וקבצים בנושא גריף ריס בוויקישיתוף גריף ריס, ברשת החברתית פייסבוק גריף ריס, ברשת החברתית אקס (טוויטר) גריף ריס, ברשת החברתית אינסטגרם גריף ריס, במסד הנתונים הקולנועיים IMDb (באנגלית) גריף ריס, באתר AllMovie (באנגלית) גריף ריס, במסד הנתונים הקולנועיים KinoPoisk (ברוסית) גריף ריס, באתר AllMusic (באנגלית) גריף ריס, באתר MusicBrainz (באנגלית) גריף ריס, באתר דיזר גריף ריס, באתר Discogs (באנגלית) גריף ריס, באתר Songkick (באנגלית) גריף ריס, באתר בנדקמפ גריף ריס, באתר בילבורד (באנגלית) ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
אסתר כרמל-חכים

אסתר כרמל-חכים (נולדה ב-1952) היא חוקרת מגדר ונשים בתנועה הציונית וארגוניהן בתקופת היישוב במכון לחקר הקיבוץ של אוניברסיטת חיפה ומרצה באוניברסיטת חיפה ובמכללה האקדמית עמק יזרעאל. נולדה בקיבוץ שער העמקים. למדה לתואר ראשון בהוראת אנגלית כשפה שנייה באוניברסיטת קונקורדיה במונטריאול שבקנדה, ולתואר שני ושלישי בחוג ללימודי ארץ ישראל באוניברסיטת חיפה. בשנת 2003 סיימה את הדוקטורט, בהנחייתם של פרופ' מרגלית שילה ופרופ' יעקב גולדשטיין. נושא עבודת הדוקטורט שלה היה "מפעל ההכשרה המקצועית-חקלאית של נשים ביישוב ועזרתם של ארגוני נשים יהודיות 1911 – 1929". כרמל-חכים היא יזמת מחקר ותיעוד של נשים בתנועה הציונית: יזמה והקימה, בשיתוף עם "המכון לחקר האישה היהודייה" בארצות הברית, את אתר האינטרנט נשים על המפה, ובו מידע על כל היישובים בארץ על שם נשים ועל הנשים שעל שמן היישובים; יזמה את שיחזורו של "צריף רמה" בקיבוץ משמר העמק; כתבה ערכים אחדים על נשים באנציקלופדיה לנשים יהודיות בעריכת משה שלוי ויחד עם פרופ' יעל קציר, יזמה הפקת סרטים על נשים ביישוב. חברת קיבוץ רמת השופט משנת 1979. נשואה ואם לארבעה. "פמיניזם בחלוציות הציונית", מפנה, 52 (2006), עמ' 27–34 שלהבת ירוקה: חנה מיזל מפעל חיים, אפעל: יד טבנקין, 2007 אסתר כרמל-חכים, ‏"שנה אחת מתוך מאה, תל אביב בשנת 1933 על פי כתבותיה של דורותי קהן", קשר 39, (סתיו 2009), עמ' 113-124 "תיאטרון משלה", פנים, 49 (2010), עמ' 19–30 "משיקגו לנהלל בעקבות אהבה, חייה ופועלה של נדיה יהודה", מסכת, י"א (2013), עמ' 99–120 Carmel-Hakim E., "Canadian Hadassah-WIZO and the Establishment Women's Agricultural School at Nahalal", Canadian Jewish Studies, 12, 2004, pp. 97–108 Carmel-Hakim E., "Hadassah-WIZO Canada and the Development of Agricultural Training for Women in Pre State Israel", in: Shulamit Reinharz and Mark Raider (Eds.), American Jewish Women and the Zionist Enterprise, Waltham, 2005, pp.133-142 Shilo M. and Carmel-Hakim E., "Feminism and Nationalism: The Case of Women's Suffrage in Mandatory Palestine 1917–1926", in: Irma Sulkunen, Seija-Leene Nevala-Nurmi Pirjo Markkola (Eds.), Suffrage ,Gender and Citizenship - International Perspectives on Parliamentary Reforms, Cambridge, 2009, pp. 358-373 Dorothy Kahn Bar Adon, Writing Palestine 1933–1950, Edited by Esther Carmel-Hakim & Nancy Rosenfeld, Brighton, Massachusetts: Academic Studies Press, 2016 Carmel-Hakim E., Chana Maisel: Agricultural Training for Women, Waltham, Massachusetts: The Hadassah-Brandeis Institute, 2016 מדיה וקבצים בנושא אסתר כרמל-חכים בוויקישיתוף אסתר כרמל-חכים, ‏נשים פורצות דרך בציונות וביישוב, הרצאה בסדרת ההרצאות "בכור המהפכה", 29 באפריל 2014 ערכים שכתבה אסתר כרמל-חכים, באנציקלופדיה לנשים יהודיות (באנגלית) אסתר כרמל-חכים, דף שער בספרייה הלאומית אודות פרויקט "נשים על המפה", באתר "נשים על המפה" אורית פראג, הבחירות של רמה לינדהיים, באתר קיבוץ טל בשן, ‏נרגילה עם המלך: חייה ומותה של העיתונאית שהקדימה את זמנה, באתר מעריב אונליין, 23 בספטמבר 2016
סס

האם התכוונתם ל... סס - שם לבני משפחת העשיים עש הבגדים – קרוי גם סס סס - שם לפרפראים שאינם ממשפחת העשיים ססמבריק – סוג של עש, השייך למשפחת הססמבריקיים מסדרת הפרפראים
סמל בורגנלנד

סמל בורגנלנד הוא סמלה הרשמי של מדינת בורגנלנד שבאוסטריה. הסמל מעוצב כמגן מעוגל בתחתיתו (ספרדי) שבו שדה זהב מוטען בעיט אדום המביט שמאלה, מוכתר בכתר זהב ורגליו ומקורו זהובים. כנפיו של הנשר פרושות והוא ניצב על גבי סלע שחור. על חזהו של הנשר מגן ובו שתי רצועות (פאלה) אדומות ושתיים עם פרווה לבנה. בשתי הפינות העליונות, צלב יווני שחור. הנשר לקוח מסמלם של רוזני מטרסבורג (עיר בבורגנלנד, לשעבר מטרסדורף) מימי הביניים, וסמל החזה שלו היה סמלם של רוזני גינץ (בגרמנית Güns; כיום קסג (Kőszeg) שבהונגריה). שתי הרוזנויות היו הכוחות הבולטים באזור בימי הביניים, והסמל מייצג את איחוד השטחים שהיו בידיהם. בזמן אימוץ הסמל השתנה צבע העיט מלבן לאדום כדי שהסמל יציג את צבעי המחוז - אדום וזהב. המדינה עברה מרשות הונגריה לאוסטריה ב-1921, וב-1922 נקבע הסמל. ב-1990 נקבע הסמל בחוק הרשמי של המדינה. מדיה וקבצים בנושא סמל בורגנלנד בוויקישיתוף הסמל באתר המדינה (בגרמנית) הסמל באתר דגלי העולם הסבר על הסמל באתר Austria Forum
Roar

"Roar" (בעברית: "שאגה") הוא שיר של זמרת הפופ האמריקאית קייטי פרי. השיר יצא לאור ב-12 באוגוסט 2013 כסינגל הראשון מאלבום האולפן הרביעי של פרי, Prism. בשבוע בו פורסם השיר לרכישה, נרכשו ממנו למעלה מ-557,000 עותקים. הקליפ לסינגל פורסם ב-5 ספטמבר 2013, ונכון לדצמבר 2020 יש לו למעלה מ-3,224,113,953 צפיות באתר יוטיוב. בכך הפכה פרי לאומנית הראשונה ששני קליפים שלה עברו את רף מיליארד הצפיות. הקליפ היה הנצפה ביותר באותה שנה, העשירי הנצפה ביותר באתר יוטיוב, נכון לאותה תקופה, והנצפה ביותר של פרי בכל הזמנים. בקליפ נראית פרי מתרסקת עם מטוס לתוך ג׳ונגל, ולאט לאט הופכת למלכת הג׳ונגל. לקליפ הובאו שלל חיות, כגון: טיגריס, פיל, קוף ותוכים. הזמרת האמריקאית סלינה גומז נהגה לבצע גרסת כיסוי של השיר בסיבוב ההופעות "Stars Dance Tour". מדיה וקבצים בנושא Roar בוויקישיתוף מידע על היצירה "Roar" באתר מיוזיק בריינז מידע על הסינגל "Roar" באתר מיוזיק בריינז סרטון השיר "Roar" באתר יוטיוב קייטי פרי, ד"ר לוק, מקס מרטין, בוני מקי, סירקט Luke Bryan Nets No. 1 Album, Katy Perry's 'Roar' Tops Digital Songs מידע על Roar, באתר המצעד האוסטרי, ארכיון מידע על Roar, באתר המצעד האיטלקי, ארכיון מידע על Roar, באתר המצעד הגרמני מידע על Roar, באתר מצעד דנמרק מידע על Roar, באתר המצעד הנורווגי מידע על Roar, באתר המצעד של ניו זילנד מידע על Roar, באתר המצעד הספרדי מידע על Roar, באתר המצעד הפיני מידע על Roar, באתר המצעד הצרפתי, ארכיון מידע על Roar, באתר המצעד השוודי Gold & Platinum, RIAA (באנגלית אמריקאית)
מרדכי ברוורמן

מרדכי (מוטיה, מוט) ברוורמן (1892–1979) היה מלוחמי הגדוד העברי וקרב תל-חי, ממייסדי באר טוביה, סגן ראש מועצת אזור, ופעיל בתנועת השמאל בישראל. ברוורמן נולד בניקולייב שבאוקראינה בשנת 1892, הבן הצעיר מבין שישה אחים ואחיות. בילדותו ובשנותיו הראשונות בארץ כונה בשם מוטיה, ומאוחר יותר הוחלף כינויו לשם מוט על ידי הבריטים. משפחתו נחשבה למיוחסת בשל קרבתה לרבי מלובביץ'. בן דודו, הרב פינייה (פנחס) אלטהויז, היה ממקימי כפר חב"ד. בני דודים מוכרים נוספים של ברוורמן היו אברהם שלונסקי ועמנואל הרוסי. בשנות העשרים לחייו ברח מרוסיה והיגר לארצות הברית דרך סין ויפן. בארצות הברית עסק בעבודות שונות, בהן תפירת מכנסי ג'ינס. בהמשך החל לחזור לאירופה במטרה להצטרף לכוחות הקומוניסטים ולהילחם איתם נגד שלטון הצאר ברוסיה. בדרך נודע לו על הקמת כוח יהודי שנלחם תחת הפיקוד הבריטי במלחמת העולם הראשונה, והוא הצטרף אליו. ב-1918 הגיע עם הגדוד העברי לארץ ישראל דרך לונדון, בה הכיר את מי שהייתה לימים אשתו, ברטה גרין; גרין עלתה לארץ ישראל כשנתיים אחריו, והם נישאו בראש פינה בשנות העשרים. בארץ ישראל נהג ברוורמן להסתובב בחברת חברי תנועת "השומר", למרות שלא היה חבר בתנועה. כך הצטרף בשנים 1920–1921 לשומרים שסייעו בהגנת תל-חי. הוא שהה במקום בעת המאורעות של קרב תל-חי, בו נהרג יוסף טרומפלדור. לאחר מכן עבר לתל אביב והצטרף ל"חבר'ה טראסק", עימם עסק בשיפוצים ובעבודות שונות. ב-1930 ארגן 13 משפחות של חברים, רובם אנשי "השומר" יוצאי תל-חי, והם הקימו מחדש בי"א באדר (יום נפילת תל-חי) את באר טוביה, על שרידי המושבה שננטשה פעמיים לפני כן. הוא התגורר עם אשתו בבאר טוביה, וב-1931 נולד בנם היחיד, חנן. ב-1933 נפרדו בני הזוג, והוא נשאר בבאר טוביה. במהלך מגוריו שם יצר קשרים עם חברי הנהגת היישוב, אנשי מפא"י, אנשי המנדט הבריטי ומוכתרים של כפרי הערבים בסביבה. ב-1952 עזב ברוורמן את באר טוביה יחד עם אשתו השנייה, שיפרה (שיפ) קראוזה ברוורמן, שחיה עמו ביישוב משנת 1943. הם רכשו חלקת אדמה באזור, מול מקוה ישראל, והקימו משק חקלאי שעסק בגידול אווזים, פרחים, מטעים ופרדסים. בתקופה זו היה מקורב לחלק מאנשי הנהגת המדינה (דוד בן-גוריון, משה שרת), ופעל במסגרת הנהגת מפ"ם עם יעקב חזן ומאיר יערי. שימש מספר שנים כסגן ראש מועצת אזור. בגיל 82 מכרו בני הזוג את המשק באזור ורכשו דירה ברחוב אלכסנדר ינאי בצפון הישן של תל אביב. בתקופה זו ועוד כשהתגורר בבאר טוביה, היה מעורב בין אנשי תיאטרון ובוהמה בתל אביב, בהם חנה רובינא, אהרן מסקין, נתן אלתרמן, שמואל רודנסקי ואלכסנדר פן. נפטר בגיל 87 בבית החולים בילינסון בפתח תקווה. תרם את גופתו למדע. מת מ. ברוורמן ממגיני תל חי, דבר, 23 בינואר 1979 ברוורמן מתראיין בתוכניתו של דן אלמגור 'שרתי לך ארצי' מס' 10 משנת 1975, בו האורחת המרכזית הייתה גולדה מאיר. "בית העם", על שפרה ברוורמן, באתר באר טוביה